സിബിഎസ്ഇ പ്ലസ് ടു പരീക്ഷ ഫലം പ്രഖ്യാപിച്ചു 99.37 ശതമാനം വിജയം ന്യൂഡല്ഹി : സിബിഎസ്ഇ പ്ലസ് ടു പരീക്ഷാ ഫലം പ്രഖ്യാപിച്ചു. 12,96,318 പേര് ഉപരിപഠനത്തിന് അര്ഹത നേടി. വിജയശതമാനത്തില് കഴിഞ്ഞ വര്ഷത്തേക്കാള് വര്ദ്ധനവുണ്ട്. വിദ്യാര്ത്ഥികള്ക്ക് cbseresults.nic.in എന്ന വെബ്സൈറ്റില് നിന്ന് ഫലമറിയാം. 99.37 ആണ് ഇത്തവണത്തെ വിജയശതമാനം. ഇതില് ആണ്കുട്ടികളുടെ വിജയശതമാനം 99.13 ഉം, പെണ്കുട്ടികളുടേത് 99.67 ഉം ആണ്. ആകെ 13,04,561 പേരാണ് ഇക്കുറി സിബിഎസ്ഇ പരീക്ഷ എഴുതിയത്. ഇതില് 70,004 വിദ്യാര്ത്ഥികള്ക്ക് 95 ശതമാനത്തില് കൂടുതല് മാര്ക്ക് ലഭിച്ചു. 150152 പേര്ക്ക് 90 നും 95 ഉം ശതമാനത്തിനിടയില് മാര്ക്ക് ലഭിച്ചിട്ടുണ്ട്. 30:30:40 എന്ന അനുപാതത്തിലാണ് അന്തിമ ഫലം നിര്ണ്ണയിച്ചത്. പത്താം ക്ലാസിലെയും, പ്ലസ് വണ്ണിലെയും വാര്ഷിക ഫലവും, പ്ലസ്ടുവിലെ യൂണിറ്റ് ടെസ്റ്റ് മിഡ് ടേം മോഡല് പരീക്ഷാ ഫലങ്ങളുമാണ് പ്ലസ് ടു വാര്ഷിക ഫലത്തിനായി പരിഗണിച്ചത്. ഇതിന് പുറമേ സ്കൂളിന്റെ കഴിഞ്ഞ മൂന്ന് വര്ഷങ്ങളിലെ പരിഗണിച്ചിട്ടുണ്ട്.